# Adygein kieli

### Wikipedia

Adygei
Muu nimi | tšerkessi
Omakielinen nimi | Adygebze, Adəgăbză
Englanti | Adyghe
Ranska |
Tiedot
Alue | Adygeia, Turkki, Irak, Jordania, Syyria, Makedonia
Virallinen kieli | Adygeia
Puhujia | 300 000
Sija | ei sadan suurimman joukossa
Kirjaimisto | kyrillinen (Venäjällä) latinalainen (Turkissa)
Kielenhuolto | -
Kielitieteellinen luokitus
Kielikunta | kaukasialaiset kielet (kiistanalainen)
Kieliryhmät | pohjoiskaukasialaiset kielet (kiistanalainen) luoteiskaukasialaiset kielet tšerkessiläiskielet
Kielikoodit
ISO 639-1 | -
ISO 639-2 | ady
SIL | ADY
Ohje

Adygei on luoteiskaukasialaisten kielten tšerkessiläiseen kieliryhmään kuuluva kieli, jota adygeit puhuvat. Adygein kielen puhujia on yhteensä noin 300 000 (eräiden lähteiden mukaan jopa 500 000). Adygein lähin sukukieli on kabardi, mutta toisinaan näitä kahta kieltä pidetään saman kielen, tšerkessin, kahtena päämurteena.

## [muokkaa] Murteet

Adygein kielen murteiden nimet ovat pitkälti samat kuin adygeikansan heimojenkin, joita ovat muun muassa šapsugh, bzedugh, abzekh, kemirgoi ja hakutši.

## [muokkaa] Alue

Adygeiden alkuperäisellä asuinalueella Adygeiassa asuu nykyisin noin 125 000 adygeita äidinkielenään puhuvaa henkilöä. Adygei on toinen kahdesta Adygeian virallisesta kielestä. Suurin osa adygein puhujista asuu nykyisin Turkissa. Heitä asuu myös Lähi-idässä Irakissa, Jordaniassa ja Syyriassa sekä Makedoniassa.

## [muokkaa] Kirjaimisto

Adygein kieltä kirjoitettiin Venäjällä arabialaisella kirjaimistolla vuodesta 1908 vuoteen 1925. Latinalaista kirjaimistoa alettiin käyttää jo vuonna 1918 arabialaisen rinnalla, mutta ainoa virallinen muoto siitä tuli vuonna 1925. Vuodesta 1938 lähtien kieltä on kirjoitettu kyrillisellä kirjaimistolla. Muuallla käytetään edelleen joko arabialaista tai latinalaista kirjaimistoa.

Adygein kielessä, kuten muissakin luoteiskaukasialaisissa kielissä, on suuri määrä konsonantteja. Murteesta riippuen niitä on 50-60.

## [muokkaa] Historia

Lähes kaikki adygeiden puhujat asuivat vuoteen 1858 asti nykyisessä Adygeiassa ja sitä ympäröivillä alueilla. Venäjä valloitti tuolloin Tšerkessiaan kuuluneen alueen vuonna 1858 ja alueen väestö joko tapettiin tai siirrettiin muualle. Suurin osa väestöstä ja myös adygeistä vaelsi Turkkiin 1858-1864, jossa heidät asutettiin eri puolille silloista Ottomaanien valtakuntaaa. Jonkin verran onnistui myös jäämään kotimaahansa, piilotellen muun muassa vuoristoalueilla.

## [muokkaa] Aiheesta muualla

- Adygein kielen aakkoset

Luoteiskaukasialaiset kielet
abhaasi | abaza | adygei | kabardi | ubyx

Haettu osoitteesta http://fi.wikipedia.org../../../a/d/y/Adygein_kieli.html

Luokat: Venäjän kielet | Turkin kielet | Adygeian kielet | Irakin kielet | Syyrian kielet | Jordanian kielet | Makedonian kielet | Luoteiskaukasialaiset kielet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Brezhoneg
- Deutsch
- English
- Esperanto
- Gaeilge
- 한국어
- Íslenska
- עברית
- Nederlands
- 日本語
- Polski
- Русский
- Svenska
- Українська
- 中文